Amud tḥemmel-ik », yenna-as : « Arwaḥ ad n-zelli tarebɛet n weɣrum-iw ɣer waɛwin ad teẓreḍ amek ara d-tufrar akken i d-ufrareɣ deg wul n yemma-k ». Dɣa zellin tarebɛet-nni n werbib tufrar-d, mi zellin tinna n mmi-s tezder, yenna-as : «Twalaḍ a gma amek i d-ufrareɣ deg wul n yemma-k ». Yekker waḥday-nni agujil yeẓẓa urkil, yenna-as : «A gma ṭṭili-d urkil-agi ma tufiṭ yezzigzew gma-k yethenna, ma tufiḍt d awreɣ inas gma d acu i t-yuɣen, ma tufiḍt yeqqur inna-as gma yemmut ». Iruḥ yerfed aqessim d uɛawdiw anda i d-yufa lewḥuc ad ten-inaɣ, ma d izem ad t-inaɣ armi yewweḍ ɣer tala ideg tella lafɛa m ssebɛa n yiqerray, ur d-tt-sariḥ ara i wamanamateččalɛebd, ihi teččaakkimdanenntaddart armi i d-yewweḍ ɣer yelli-s nṣṣelṭan, nnan-as d kemm ara tečč ass-a, truḥ tetterru yemmuger-itt-id ugujil-nni, yestaqsa-tt teḥka-as tamsalt, yenna-as : « Ur ttruḥu ara d netta ad yelhun s lafɛa-nni, iruḥ ɣer tala-nni teffeɣ-d lafɛa-nni tessḍal-d aqerru-is, yuta-tt uqcic-nni, yekkes-as aqerru-is, tenna-as : «Wagi mači d aqerru-iw ». yerra-as : «Ula d nekk tagi mači ddaqet-inu ». Yekkes-as akk iqerra-nni armi i dyewweḍ ɣer wis ssebɛa, yenna-as i teqcict-nni ad truḥ ɣer wexxam ad asen-tini arwaḥet ad ttawim aman, mi tt-id-mmugren deg taddart, nnan-as : «Ula d kemm ad tuɣaleḍ ad kem-tečč, maci kemm traqmeḍ, arraw-nneɣ akk tečča-ten ». Tenna-as : «Rruḥem ad teččarem, yenɣa-tt yiwen weqcic ». Ruḥen wat taddart ufan tmut lafɛa, farḥen meɛna nnan-as i weqcic ḥader anda i d-tetteṣḍadeḍ deg umalu-ina deg-s teryel, netta ur yesli ara iruḥ, iɛud iman-is yuɛer, temmuger-it-id teryel tenna-as : «Mraḥba », tseww-as imekli mi yekker ad iruḥ tenna-as : «Ur tettruḥuḍ ara », mi yekkar ad tt-yewwet, tesseblaɛ-it akken yemda. Ɛeddan wussan gma-s yessefqed urkil-nni yufa-t d awreɣ, yerfed aqessim d uɛawdiw yebda tikli, yewwi yid-s ucay.